Ved lørdagens Designa-løb i Kjellerup ved Silkeborg skulle rytterne ud på 158 kilometer fordelt på fire store omgange af 35 kilometer og tre små omgange af seks kilometer. Feltet fulgtes ad de første omgange, og først i den sidste store omgang rev en flok sig fri. Og derefter fulgte en anden gruppe efter. Morten Øllegaard fra Team Concordia Forsikring Himmerland var ikke med i nogle af grupperne, da de stak af. Men det lykkedes ham alligevel at indhente først det bageste førerfelt og siden det forreste. Og her kom han helt i front og kørte først over målstregen. - Rent faktisk følte jeg mig alt andet end ovenpå de første 100 kilometer, men benene kom heldigvis på det rigtige tidspunkt, og da vi gik ud på sidste omgang, der følte jeg egentlig, at jeg havde ret godt styr på det, siger Morten Øllegaard.

Referat:
Morten Øllegaard sikrede lørdag endnu en sejr til Team Concordia Forsikring Himmerland i Designa-løbet.